Betty Okino

**Elizabeth Anna Okino** (yazaalibwa nga 4 Ogwomukaaga, 1975). Mumerika nga gymnast  eyawummula, mmemba w'ekibiina ekimanyiddwa ennyo ekya "Károlyi Six-Pack" nga mu 1992 yayamba Amerika okuwangula omudaali gwa ttiimu ya Olympics ogwasooka mu mizannyo gya Olympics egyali tegigobeddwa. Era ye mukyala Omuddugavu eyasooka mu ggwanga lyonna okuwangula emidaali emingi egy’omuntu omu mu mpaka z’ensi yonna mu muzannyo gwa gymnastics.

## Omulimu gwe
Okino yazaalibwa Entebbe mu Uganda, naagenda mu Amerika n’ab’omu maka ge era n’atandika okuzannya gymnastics ku myaka 9. Nga wayise emyaka ena, mu 1988, yali ayongedde okutuuka ku ddaala ly’abakulu, n’akwata ekifo kya 17 mu mpaka z’eggwanga ez’abato eza Amerika ez’omwaka ogwo. Mu 1990, Okino yagenda e Houston okutendekebwa mu Marta ne Béla Károlyi . Yakwata kyakubiri mu mpaka zonna era n’awangula engule ya balance beam mu mpaka za US Nationals eza 1990; era yakiikirira Amerika mu mpaka z’ensi yonna ez’amaanyi ezaawerako, omwali n’emizannyo gya Goodwill Games, gye yawangulira omudaali gwa ffeeza ne ttiimu y’Amerika n’amalira mu kyakuna wonna mu fayinolo ez'enjawulo. Okino yali mu ttiimu ya Amerika mu mpaka z'ensi yonna eza gymnasticsm mu 1991, n'awangula omudaali gwa ffeeza mu fayinolo za ttiimu n'ekikomo ku balance beam . Era yawangula ekikopo kya Amerika ekya 1991 .

Okino yagenda mu maaso ng'awangula ne mu 1992, ng'awangula omudaali gwa ffeeza ku bibalo mu mpaka z'ensi yonna eza 1992 . Wabula obuvune obw’amaanyi bwe yafuna ku mugongo bwamuwaliriza obutazannya mpaka za Amerika eza 1992 eza Nationals ne Olympic Trials. Wadde nga kino kyaliwo, yayongerwa ku ttiimu ya Amerika mu Olympics eza 1992 okusinziira ku mutindo gwe yakola mu kugezesebwa okw’okubiri, okw’obwannannyini eri abakungu n’abatendesi b’ekibiina ekifuga Gymnastics mu Amerika. Nga Okino ali ku ttiimu eno, Amerika yawangula omudaali gwa ttiimu ya Olympics ogwasooka, ekikomo, mu mizannyo egyalimu abantu bonna; era yayitamu okugenda ku fayinolo y’empaka za balance beam, n’akwata kya 12 mu mpaka zonna.

## Obulamu bwe obw’obuntu n’ebintu by'akoze gye buvuddeko
Maama we Aurelia Matei nzaalwa ya Romania ate kitaawe Francis Okino Munnayuganda . Kitaawe yasisinkana nnyina Omuromania bwe yali asoma obusawo bw'ebisolo mu kibuga Bucharest .  Betty amanyi bulungi olulimi Oluromania era nga obumanyrivu buno bwayamba nnyo mu mpaka za jjiimu n’ez’ensi yonna, gye yasobola okubuulira banne ebyali biboogerwako abatendesi baabwe n’abazannyi aba Romania. Aba Karolyi bwe baazuula nti Okino ategeera Oluromania, ne bakyusa ne badda mu kwogera Oluhungary mu jjiimu.

Oluvannyuma lw’okuwummula ebya gymnastics, Okino yeenyigira mu bizinensi y’okwolesa. Yakolako ne SeaWorld era yalabikako mu pulogulaamu za ttivvi ne firimu nnyingi, omuli *[[:en:Moesha|Moesha]]*, *[[:en:The_District|The District]]*, *[[:en:Sabrina_the_Teenage_Witch_(1996_TV_series)|Sabrina the Teenage Witch]]*, *[[:en:Æon_Flux_(film)|Æon Flux]]* ne *[[:en:Everybody_Hates_Chris|Everybody Hates Chris]]* .

Mu kiseera kino Betty abeera ne bba mu bukiikaddyo bwa California gy’asomesa amazina, obukodyo n’okuyimba nga kitundu ku bakozi ba USAG National Staff, mwogezi  mulungi nnyo, era nga ye nnannyini wa Betty O Choreo esomesa obukodyo bwakola enkambi za gymnastics, egaba obujjanjabi n’okuyimba okwetoloola ensi yonna.

## Obukugu bwe obwenjawulo
Okino alina obukugu bwa mirundi ebiri obuyitibwa eponymous obuwandiikiddwa mu Code of Points .  

## Ebijuliziddwa

## Ebiyungo eby’ebweru